ಎಸ್ಜೆಎಂ ಡೆಂಟಲ್ ಕಾಲೇಜಿಗೆ ಎರಡು ರ್ಯಾಂಕ್ ಚಿತ್ರದುರ್ಗ :ರಾಜೀವಗಾಂಧಿ ವಿಶ್ವವಿದ್ಯಾಲಯ ನಡೆಸಿದ 20192020ನೇ ಸಾಲಿನ ದಂತ ವೈದ್ಯಕೀಯ ಪರೀಕ್ಷೆಯಲ್ಲಿ ನಗರದ ಎಸ್.ಜೆ.ಎಂ. ದಂತ ಮಹಾವಿದ್ಯಾಲಯಕ್ಕೆ ಅಂತಿಮ ದಂತ ವೈದ್ಯಕೀಯ ಪರೀಕ್ಷೆಯಲ್ಲಿ ಎರಡು ಚಿನ್ನದ ಪದಕ ಮತ್ತು ಎರಡು ರ್ಯಾಂಕ್ಗಳು ಬಂದಿವೆ ಎಂದು ಪ್ರಾಂಶುಪಾಲರಾದ ಡಾ.ಗೌರಮ್ಮ ತಿಳಿಸಿದ್ದಾರೆ. ಡಾ.ಸಂಗೀತಾ ಮನೋಜ್, ಡಾ.ದೇವಿಕಾ ವಾಸ್ವಾನಿ ಚಿನ್ನದ ಪದಕ ಮತ್ತು ರ್ಯಾಂಕ್ ಹಾಗು ಡಾ.ತುರ್ಫಾ ಮಹಮ್ಮದ್ ರ್ಯಾಂಕ್ ವಿಜೇತರಾಗಿದ್ದಾರೆ. ಅಂತಿಮ ವರ್ಷದ 27 ಮತ್ತು ದ್ವಿತೀಯ ವರ್ಷದ 25 ಹಾಗು ತೃತೀಯ ವರ್ಷದ 10 ವಿದ್ಯಾರ್ಥಿಗಳು ವಿಷಯಾವಾರು ರ್ಯಾಂಕ್ಗಳನ್ನು ಪಡೆದಿದ್ದಾರೆ. ವಿದ್ಯಾರ್ಥಿಗಳನ್ನು ಎಸ್.ಜೆ.ಎಂ. ವಿದ್ಯಾಪೀಠದ ಅಧ್ಯಕ್ಷರಾದ ಡಾ.ಶಿವಮೂರ್ತಿ ಮುರುಘಾ ಶರಣರು, ಕಾರ್ಯದರ್ಶಿ ಎ.ಜೆ.ಪರಮಶಿವಯ್ಯ ಅಭಿನಂದಿಸಿದ್ದಾರೆ.